**ΜΟΥΣΙΚΟ ΣΧΟΛΕΙΟ ΗΡΑΚΛΕΙΟΥ Γούρνες, 01 Μαρτίου 2019**

 **Αριθμ πρωτ. Φ23/108/28-02-2019**

**Θέμα: Προκήρυξη εκδήλωσης ενδιαφέροντος για Εκπαιδευτική Επίσκεψη μαθητών/τριων του Μουσικού Σχολείου Ηρακλείου στο ΚΠΕ Μολάων στο πλαίσιο Προγράμματος Σχολικών Δραστηριοτήτων.**

O Διευθυντής του Μουσικού Σχολείου Ηρακλείου, έχοντας υπόψη την υπ’ αριθ. 33120/ΓΔ4/28-02-2107 (ΦΕΚ 681/τεύχος δεύτερο ) Απόφαση του Υπουργού Παιδείας με θέμα «Εκδρομές-Εκπαιδευτικές Επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», προκηρύσσει την εκδήλωση ενδιαφέροντος, από τα Ταξιδιωτικά Γραφεία, για τη διοργάνωση εκπαιδευτικής επίσκεψης μαθητών/τριων και καθηγητών/τριων του σχολείου με προορισμό το ΚΠΕ Μολάων από **27-03-2019** (βράδυ) έως **01-04-2019** (πρωί) .

*Προβλεπόμενος αριθμός συμμετεχόντων*: **24** μαθητές/τριες και **2** συνοδοί.

Η προσφορά θα πρέπει να περιέχει και να εξασφαλίζει τα παρακάτω:

 **Μετάβαση** από το Ηράκλειο στον Πειραιά, με πλοίο των Μινωικών Γραμμών σε καμπίνες, οδικώς από τον Πειραιά στο ΚΠΕ Μολάων Λακωνίας και με τον ίδιο τρόπο επιστροφή.

 **Τουριστικό λεωφορείο** που θα είναι στη διάθεση του σχολείου για όλες τις μετακινήσεις κατά τη διάρκεια της επίσκεψης το οποίο πρέπει να διαθέτει όλες τις προβλεπόμενες από τη νομοθεσία προδιαγραφές (έλεγχος από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, κλιματισμό κλπ). Επίσης πρέπει να πληρούνται όλες οι προδιαγραφές ασφάλειας για τη μετακίνηση μαθητών/τριων (ζώνες ασφαλείας, έμπειροι οδηγοί).

 **Μία (1) διανυκτέρευση (Σάββατο 30-03-2019)** με πρωινό , σε ξενοδοχείο τριών ή τεσσάρων αστέρων κοντά στο κέντρο της Σπάρτης. Τα δωμάτια των μαθητών/τριών να είναι τρίκλινα ή τετράκλινα, με κρεβάτια, όχι ράντζα, και των συνοδών καθηγητριών μονόκλινα. Στην προσφορά πρέπει να αναφέρεται ρητά η κατηγορία και το όνομα του ξενοδοχείου.

 **Υποχρεωτική Ασφάλιση Ευθύνης Διοργανωτή**, όπως ορίζει η κείμενη νομοθεσία καθώς **και πρόσθετη ασφάλιση** για περίπτωση ατυχήματος ή ασθένειας μαθητή ή συνοδού καθηγητή.

 **Αποδοχή από το Γραφείο ποινικής ρήτρας** σε περίπτωση αθέτησης των όρων του συμβολαίου από τη μεριά του (κατάθεση εγγυητικής επιστολής με ποσό που θα καθορίσει το σχολείο).

 **Αντιμετώπιση της περίπτωσης** που δεν θα πραγματοποιηθεί η μετακίνηση λόγω

 ανωτέρας βίας.

 **Δωρεάν συμμετοχή** απόρων μαθητών/τριών.

 **Επιστροφή των χρημάτων** σε μαθητές/τριες που για λόγους ανωτέρας βίας θα ματαιώσουν τη συμμετοχή τους στην επίσκεψη.

 **Βεβαίωση κράτησης** εισιτηρίων και ξενοδοχείου**.**

 **Υπεύθυνη δήλωση** ότι το γραφείο διαθέτει το ειδικό σήμα λειτουργίας, το οποίο βρίσκεται σε ισχύ.

  **Παροχές που δεν αναφέρονται ρητά στην παρούσα προκήρυξη, δεν λαμβάνονται υπόψιν και δεν γίνονται δεκτές τυχόν διαμαρτυρίες ή ενστάσεις για το λόγο αυτό.**

 Για τις παραπάνω υπηρεσίες ζητείτα**ι η τελική συνολική τιμή (με ΦΠΑ)** της επίσκεψης, αλλά και **η επιβάρυνση ανά μαθητή.**

 Στο φάκελο επίσης της προσφοράς πρέπει να υπάρχει απαραιτήτως **CD** σε **ηλεκτρονική μορφή (doc ή pdf),** για να είναι εύκολη η ανάρτησή της στο διαδίκτυο.

 Κατάθεση προσφορών **αποκλειστικά** σε κλειστό φάκελο (όχι με ηλεκτρονικό ταχυδρομείο) μέχρι την **Πέμπτη, 07 Μαρτίου 2019** και ώρα **14:30** στο γραφείο του Διευθυντή του Μουσικού Σχολείου Ηρακλείου.

 Η αξιολόγηση των προσφορών θα γίνει την **Παρασκευή 08 Μαρτίου**, ώρα **12.00** στο γραφείο του Διευθυντή του Μουσικού Σχολείου από την αρμόδια επιτροπή.

 Θα επιλεγεί η οικονομικότερη προσφορά που θα ανταποκρίνεται πλήρως στα παραπάνω.

 Ο Διευθυντής

 Γεώργιος Λιναρδάκης